
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน  17  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และเริ่มประชุมตามระเบียบวาระการประชุม ดังนี้
ระเบียบวาระที่  1  


เรื่องที่ประธานแจ้งให้ที่ประชุมทราบ
ประธานสภา
1.แนะนำพนักงานส่วนตำบล ซึ่งโอนย้ายมาปฏิบัติหน้าที่ใหม่





คือ นางณัฏฐิราภรณ์  ชูใจ  ตำแหน่ง นักวิเคราะห์นโยบายและ




แผนปฏิบัติการ เริ่มรับราชการครั้งแรกที่ จังหวัดอุทัยธานี 




ปัจจุบันอายุราชการ 5 ปี 6 เดือน โดยก่อนโอนย้ายมาปฏิบัติ




หน้าที่ ณ อบต.แก้วแสน เคยปฏิบัติหน้าที่ ณ อบต.นาบอน 




ภูมิลำเนาอยู่ตำบลห้วยปริก อำเภอฉวาง





2.การออกตรวจติดตามงานตามภารกิจขององค์กรปกครอง




ส่วนท้องถิ่น โดยสำนักงานส่งเสริมการปกครองท้องถิ่นจังหวัด




นครศรีธรรมราช ได้กำหนดออกตรวจติดตามงานตามภารกิจ




ขององค์กรปกครองส่วนท้องถิ่นในพื้นอำเภอ โดยมี





วัตถุประสงค์เพื่อติดตามงานในภารกิจ รับฟังความคิดเห็น 




ข้อเสนอแนะต่างๆ  ในการปฏิบัติราชการจากผู้บริหารท้องถิ่น  




ประธานสภาท้องถิ่น   สมาชิกสภาท้องถิ่น ข้าราชการและ




พนักงานส่วนท้องถิ่น และเพื่อเป็นการพบปะ  สร้าง





ความสัมพันธ์ที่ดีระหว่างสำนักงานส่งเสริมการปกครองท้องถิ่น




จังหวัดและองค์กรปกครองส่วนท้องถิ่น  สำหรับอำเภอนาบอน  




กำหนดในวันที่ 3  ตุลาคม  2559  เวลา 13.30-16.30 น. 




ณ ห้องประชุม อบต.นาบอน จึงขอเชิญสมาชิกสภาทุกท่านเข้า




ร่วมกิจกรรมตรวจติดตามงานตามภารกิจขององค์กรปกครอง




ส่วนท้องถิ่น ตามวัน เวลาและสถานที่ตามที่กล่าวข้างต้น โดย




พร้อมเพรียงกัน





3.ตามมติที่ประชุมสภาองค์การบริหารส่วนตำบลแก้วแสน สมัย




สามัญ สมัยแรกประจำปี พ.ศ. ๒๕๕9  ในวันที่ 15 กุมภาพันธ์  




2559 ได้กำหนดวันเริ่มสมัยประชุม  สภาองค์การบริหารส่วน




ตำบลแก้วแสน  สมัยสามัญ  สมัยที่ 3 ประจำปี พ.ศ. ๒๕๕9  




ในวันที่ 1  สิงหาคม  2559  เป็นต้นไปโดยมีกำหนดไม่เกิน 




15 วันนั้น อาศัยอำนาจตามความในมาตรา ๕๔ แห่ง





พระราชบัญญัติสภาตำบลและองค์การบริหารส่วนตำบล 





พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบล




และองค์การบริหารส่วนตำบล (ฉบับที่ ๖) พ.ศ. ๒๕๕๒ 





ประกอบข้อ ๒๒ ของระเบียบกระทรวงมหาดไทย ว่าด้วย





ข้อบังคับการประชุมสภาท้องถิ่น พ.ศ. ๒๕๔๗  แก้ไขเพิ่มเติม  




ฉบับที่  ๒ พ.ศ. ๒๕๕๔  จึงเรียกประชุมสภาองค์การบริหาร




ส่วนตำบลแก้วแสน   สมัยสามัญ   สมัยที่ 3  ประจำปี  พ.ศ. 




๒๕๕9  ในวันที่ 1  สิงหาคม พ.ศ. ๒๕๕9  ถึงวันที่  15  




สิงหาคม พ.ศ.2559  จึงประกาศให้ทราบโดยทั่วกัน ประกาศ 




ณ  วันที่  26 กรกฎาคม  2559
ระเบียบวาระที่  2
เรื่องรับรองรายงานการประชุมสภาครั้งที่ผ่านมา (ประชุมสภาสมัยสามัญ สมัยที่  2 ครั้งที่ 1 ประจำปี 2559  เมื่อวันที่ 13 พฤษภาคม   2559
ประธานสภา
ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ
นายวิรัตน์  รักษายศ
เรียนท่านประธานสภา กระผมนายวิรัตน์  รักษายศ ส.อบต.

หมู่ที่ 2  แจ้งว่ารายชื่อผู้เข้าร่วมประชุมในส่วนนามสกุลของผมพิมพ์ผิดเป็น รัตนบุรี  ครับ
ประธานสภา
ครับ มีสมาชิกสภาฯท่านใดจะแก้ไขเพิ่มเติมอย่างอื่นอีกหรือไม่เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง  โปรดยกมือ
มติที่ประชุม
มีมติรับรองรายงานการประชุมสภาสมัยสามัญ สมัยที่ 2 ครั้งที่ 1 พ.ศ. 2559   เมื่อวันที่  13  พฤษภาคม   2559  จำนวน  13  เสียง   ไม่รับรอง   ไม่มี    งดออกเสียง  4  เสียง 

(สมาชิกสภาเข้าร่วมประชุมทั้งหมด 17 ท่าน)
ระเบียบวาระที่ 3  
เรื่อง ญัตติเสนอเพื่อพิจารณาให้ความเห็นชอบ 
· ร่างข้อบัญญัติงบประมาณรายจ่ายประจำปีงบประมาณพ.ศ.2560  วาระที่1 ขั้นรับหลักการ
ประธานสภา



เชิญ นายก อบต.  ครับ
นายกอบต.
เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน ขอเสนอร่างข้อบัญญัติองค์การบริหารส่วนตำบล เรื่อง  งบประมาณรายจ่ายประจำปีงบประมาณ พ.ศ.2560 ในวาระที่ 1 ขั้นรับหลักการ ให้ที่ประชุมสภาได้พิจารณา  โดยอาศัยอำนาจตามระเบียบกระทรวงมหาดไทยว่าด้วยการวิธีการงบประมาณองค์กรปกครองส่วนท้องถิ่น พ.ศ.2541 แก้ไขเพิ่มเติมถึงฉบับปัจจุบัน มาตรา  87  สำหรับร่างข้อบัญญัติงบประมาณรายจ่ายประจำปีงบประมาณ พ.ศ.2560 จะมีการเปลี่ยนปลงรูปแบบไปโดยเฉพาะในเรื่องของรายรับที่มีรายการที่ต้องนำมาบรรจุในร่างข้อบัญญัติ ได้แก่ เบี้ยยังชีพผู้สูงอายุ เงินสนับสนุนผู้พิการ เงินเดือนครู  ครูผู้ช่วย  เงินอุดหนุนสำหรับสนับสนุนศูนย์พัฒนาเด็กเล็ก เงินอุดหนุนป้องกันและแก้ไขปัญหายาเสพติด ทำให้ต้องตั้งงบประมาณรายรับ-รายจ่ายรองรับรายการดังกล่าว ทำให้ปีนี้มีการตั้งงบประมาณรายจ่ายเท่ากับประมาณการรายรับ คือ 44,000,000  บาท  เป็นการตั้งงบประมาณแบบสมดุลคือรับเท่ากับจ่าย ซึ่งจากการจัดทำข้อบัญญัติงบประมาณรายจ่ายประจำปีที่ผ่านมา 
ปีงบประมาณพ.ศ.2556 ตั้งงบประมาณไว้ 22  ล้านบาท ปีงบประมาณพ.ศ.2557 ตั้งงบประมาณไว้ 25  ล้านบาท ปีงบประมาณพ.ศ.2558 ตั้งงบประมาณไว้ 27  ล้านบาท ปีงบประมาณพ.ศ.2559 ตั้งงบประมาณไว้ 29   ล้านบาท ดังนั้นปีงบประมาณ พ.ศ.2560  ตั้งงบประมาณไว้  31  ล้านบาทซึ่งเมื่อรวมกับเงินอุดหนุนทั่วไปที่ต้องตั้งเพิ่มในปีนี้อีก 13 ล้านบาท รวมกันจะได้ 44 ล้านบาท มีสัดส่วนการตั้งงบประมาณเพิ่มขึ้นจากปีที่ผ่านมา ดังนี้ ปีงบประมาณ 2557 เพิ่มจากปีงบประมาณ 2556 ประมาณ 12% ปีงบประมาณ 2558  เพิ่มจากปีงบประมาณ 2557  ประมาณ 5% ปีงบประมาณ 2559  เพิ่มจากปีงบประมาณ 2558 ประมาณ 5 %  และในปีงบประมาณ 2560 เพิ่มจากปีงบประมาณ 2559 ประมาณ  6%  ในด้านรายจ่ายได้ตั้งจ่ายตามแผนงานต่างๆ  โดยตั้งจ่ายตามรายการโครงการที่ปรากฏในแผนพัฒนาสามปี 2560-2562 และอาศัยหลักเกณฑ์ 5ประการคือ
1.ตั้งจ่ายตามอำนาจหน้าที่ คือตามพรบ.จัดตั้งและพรบ.กระจายอำนาจ
2.ตั้งจ่ายตามกฎหมาย และระเบียบที่เกี่ยวข้อง เช่น ระเบียบวิธีการงบประมาณ
3. ตั้งจ่ายตามหนังสือสั่งการที่เกี่ยวข้อง เช่น หนังสือซักซ้อมแนวทางการจัดทำข้อบัญญัติงบประมาณรายจ่ายประจำปีงบประมาณ พ.ศ.2560
4.ตั้งจ่ายภายใต้หลักความคุ้มค่า  ตามสถานะการเงินและสถานะการคลัง เช่น ดำเนินการทุกแผนงาน ครอบคลุมทุกด้านและโครงการจะดำเนินการก่อหนี้ผูกพันเมื่อมีงบประมาณแล้วเท่านั้น
5.ประชาชนได้รับประโยชน์จากการดำเนินการ
โดยมีรายละเอียดตามร่างข้อบัญญัติที่แจ้งให้ทุกท่านทราบแล้ว  สมาชิกสภา อบต.ทุกท่านได้โปรดพิจารณาในรายละเอียดครับ และผมขออนุญาตแก้ไขรายการที่พิมพ์ผิด ครับ
1. หน้าที่ 23/32 โครงการที่ 4 เงินอุดหนุนการไฟฟ้าส่วนภูมิภาคอำเภอทุ่งสง จำนวน 80,400 บาท ให้ตัดข้อความ”จุดติดตั้งไฟสาธารณะเดิม” ออกครับ
2. หน้าที่ 23/32 โครงการที่ 6 เงินอุดหนุนการไฟฟ้าส่วนภูมิภาคอำเภอทุ่งสง จำนวน 36,000 บาท  ให้ใช้ข้อความ “เป็นโครงการติดตั้งระบบจำหน่ายไฟฟ้าสาธารณะถนนสายไสแต-เกาะม่วงหวาน เริ่มต้นจากจุดติดตั้งไฟสาธารณะเดิมไปถนนสายหนองดี-หลักช้าง"
3. หน้าที่ 24/32 โครงการที่ 9 เงินอุดหนุนการไฟฟ้าส่วนภูมิภาคอำเภอทุ่งสง จำนวน 42,000 บาท ให้แก้ไขข้อความจากบ้านนายพรประภาส เป็น “จากบ้านนางพร”
สำหรับงบประมาณที่ดำเนินการในแต่ละหมู่บ้านมีจำนวนใกล้เคียงกัน ถนนสายหลักมีการก่อสร้างถนนลาดยางหรือคอนกรีตต่อเติมจากจุดเดิม  สำหรับถนนหินคลุกก็มีการปรับปรุงให้ดียิ่งขึ้น  สำหรับปัญหาเรื่องน้ำก็มีการแก้ไขดำเนินการเกือบเสร็จสมบูรณ์ทั้งหมด เพราะมีโครงการประชารัฐของหมู่บ้านมาช่วยสนับสนุนด้วยในปีนี้  สำหรับ อบจ. ในปีงบประมาณ 2559   มี 2 โครงการที่กำลังดำเนินการทางพัสดุโดยการสอบราคา คือ 
1.การก่อสร้างถนนคอนกรีตสายบ่อนวัว-บ้านนายพร้อม งบประมาณ 9 แสนกว่าบาท
2.การก่อสร้างถนนลาดยางสายช่องลม-ไสเทียม งบประมาณ 3.5 ล้านบาท โดยดำเนินการจากทางช่องลมมาไสเทียม  
สำหรับปีงบประมาณ 2560  คาดว่าจะได้รับการสนับสนุนงบประมาณ ในรายการดังต่อไปนี้ เพราะมีการลงสำรวจพื้นที่เพื่อจัดทำโครงการบรรจุในข้อบัญญัติของอบจ.แล้วคือ
1.โครงการก่อสร้างถนนลาดยางสาย41-บ้านนายพร้อม
2.โครงการก่อสร้างถนนลาดยางสายช่องลม-ไสเทียม ต่อเนื่องจากจุดก่อสร้างเดิม
3.โครงการขุดเจาะบ่อบาดาลและก่อสร้างระบบประปาหมู่บ้านบ้านนายถาวร  รัตนพันธ์  หมู่ที่ 6
4.โครงการก่อสร้างถนนสายทุ่งเพชรแก้ว-บ้านนายประพาส  หมู่ที่ 2
และในเดือนนี้จะมีการดำเนินการปรับปรุงถนนจำนวน 2 สายคือ
-ปรับปรุงยกระดับถนนสายทุ่งเพชรแก้ว-บ้านนายประพาส  หมู่ที่ 2
-ปรับปรุงยกระดับถนนสายนาทัง-โคกยูง  หมู่ที่ 2
สำหรับโครงการที่จะมาดำเนินการเจาะบ่อบาดาลขณะนี้กำลังดำเนินการซ่อมรถเจาะบ่อบาดาล
และโครงการซึ่งกำลังติดตามจากงบของกรมส่งเสริมการปกครองท้องถิ่น
-โครงการก่อสร้างศูนย์พัฒนาเด็กเล็กบ้านเกาะสระ และศูนย์พัฒนาเด็กเล็กบ้านหนองยาง
-โครงการก่อสร้างลานกีฬาเอนกประสงค์หน้าที่ทำการอบต. งบประมาณ 1 ล้านบาท
-โครงการติดตั้งกล้องวงจรปิด CCTV งบประมาณ 9.9 แสนบาท
สำหรับโครงการอื่นๆที่ยังติดตามอยู่ เช่น งบของสส.ประกอบ  รัตนพันธ์ เดิม ถนนสายบ้านนายพร้อย-นิคมเขาขาว  งบซึ่งกำลังพิจารณาอยู่ในสภานิติบัญญัติในวาระที่ 2 งบทางหลวงชนบท ในการปรับปรุงลาดทับพื้นทางเดิมทั้งหมดเป็นโครงการซึ่งดำเนินการโดยหน่วยงาน/ส่วนราชการอื่นไม่อยู่ในข้อบัญญัติงบประมาณ  ซึ่งต้องติดตามเป็นระยะๆ          

จึงขอให้ที่ประชุมสภาฯ ได้พิจารณาในรายละเอียด ขออนุญาตชี้แจงเบื้องต้น ขอบคุณครับ
ประธานสภา



มีสมาชิกท่านใดประสงค์จะอภิปรายในประเด็นใด เชิญครับ

หากไม่มี ผมขอมติครับ  สมาชิกท่านใดเห็นควรรับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2560  โปรดยกมือครับ 






- รับหลักการ  15  เสียง






- ไม่รับหลักการ ไม่มี






- งดออกเสียง  3   เสียง





(สมาชิกสภาเข้าร่วมประชุมทั้งหมด 18 ท่าน)
ประธานสภา



ในขั้นตอนต่อไปจะเป็นการกำหนดจำนวนกรรมการแปรญัตติว่า




มีจำนวนกี่ท่าน โดยจะต้องไม่น้อยกว่า 3 คน แต่ไม่เกิน 7  คน
โดยเสนอชื่อและเลือกทีละ 1 คน จนครบตามจำนวนที่เสนอ 



และให้กำหนดระยะเวลารับคำเสนอแปรญัตติด้วยว่าเริ่มตั้งแต่



เมื่อไหร่ถึงเมื่อไหร่ แต่ทั้งนี้ต้องไม่น้อยกว่า 24  ชั่วโมงนับแต่



รับหลักการร่างข้อบัญญัติฯเชิญสมาชิกเสนอจำนวนกรรมการ
แปรญัตติ ว่าจะมีจำนวนกี่ท่าน ครับ
นายอนันต์  ชำนาญกิจ


กระผมนายนายอนันต์   ชำนาญกิจ  ส.อบต.หมู่ที่ 10  ขอเสนอ




ให้มีกรรมการแปรญัตติจำนวน 3 ท่านครับ  
ผู้รับรอง  1.นายสมยศ  ธรฤทธิ์  ส.อบต. หมู่ที่ 5 
  2.นายสุธน   แก้วแท้ ส.อบต.
 หมู่ที่ 6
ประธานสภา



มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ




ว่าที่ประชุมมีมติเห็นชอบให้มีกรรมการแปรญัตติ จำนวน 3 




ท่านครับ  และเชิญสมาชิกเสนอชื่อ กรรมการแปรญัตติ 





คนที่ 1  ครับ
นายสมยศ   ธรฤทธิ์


กระผมนายนายสมยศ   ธรฤทธิ์ ส.อบต.หมู่ที่  5  





เสนอ   นายอนันต์   ชำนาญกิจ  ส.อบต.หมู่ที่ 10  





ผู้รับรอง  1. นายภัยยันต์  บุญปราบ   ส.อบต. หมู่ที่ 3






  2. นายวินัย   อินทรสุวรรณ ส.อบต. หมู่ที่ 8
ประธานสภา
มีสมาชิกท่านใดจะเสนอชื่อกรรมการแปรญัตติ คนที่ 1 เพิ่มเติมครับ เชิญครับ หากไม่มี  ถือว่าที่ประชุมมีมติให้  นายอนันต์ชำนาญกิจ  ส.อบต.หมู่ที่ 10  เป็นกรรมการแปรญัตติ คนที่ 1  
ประธานสภา



เชิญสมาชิกเสนอชื่อกรรมการแปรญัตติ คนที่ 2  ครับ
นายประพาส  เทพี


กระผม นายประพาส  เทพี  ส.อบต. หมู่ที่ 4 





เสนอ   นายสมยศ   ธรฤทธิ์            ส.อบต. หมู่ที่ 5





ผู้รับรอง  1. นายกิตติเนตร  รัตนบุรี  ส.อบต. หมู่ที่ 1






  2. นายสุธน  แก้วแท้        ส.อบต.  หมู่ที่ 6
ประธานสภา
มีสมาชิกท่านใดจะเสนอชื่อกรรมการแปรญัตติ คนที่ 2 เพิ่มเติม เชิญครับ  หากไม่มี   ถือว่าที่ประชุมมีมติให้  นายสมยศ ธรฤทธิ์  ส.อบต.หมู่ที่ 5 เป็นกรรมการแปรญัตติ คนที่ 2  ครับ 

เชิญสมาชิกเสนอชื่อกรรมการแปรญัตติ คนที่ 3  ครับ
นายภัยยันต์  บุญปราบ


กระผมนายภัยยันต์  บุญปราบ    ส.อบต. หมู่ที่ 3 





เสนอ   นายประพาส  เทพี   ส.อบต. หมู่ที่ 4





ผู้รับรอง  1. นายสุชาติ  แก้วประสม   ส.อบต. หมู่ที่ 7






  2. นายวิลาศ  พรหมวันรัตน์ ส.อบต. หมู่ที่ 9
ประธานสภา
มีสมาชิกท่านใดจะเสนอชื่อกรรมการแปรญัตติ คนที่ 3 เพิ่มเติม เชิญครับ  หากไม่มี   ถือว่าที่ประชุมมีมติให้  นายประพาส  เทพี   ส.อบต. หมู่ที่ 4  เป็นกรรมการแปรญัตติ คนที่ 3  ครับ 
ประธานสภา
สรุปว่ากรรมการแปรญัตติ จำนวน 3 ท่านได้แก่
1. นายอนันต์   ชำนาญกิจ   ส.อบต.  หมู่ที่ 10
2. นายสมยศ   ธรฤทธิ์       ส.อบต.  หมู่ที่ 5
3. นายประพาส  เทพี         ส.อบต.  หมู่ที่ 4





และให้สมาชิกสภา เสนอระยะเวลารับคำเสนอแปรญัตติ ซึ่ง




ไม่น้อยกว่า 24  ชั่วโมง นับแต่รับหลักการ
นายอนันต์  ชำนาญกิจ


กระผมนายอนันต์  ชำนาญกิจ  ส.อบต.หมู่ที่ 10  เสนอรับคำ




เสนอแปรญัตติตั้งแต่วันที่ 16-18  สิงหาคม  2559 เวลา 


 

08.30-16.40 น.ของแต่ละวัน
ประธานสภา

 

มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ




ว่าที่ประชุมมีมติเห็นชอบให้รับคำเสนอแปรญัตติตั้งแต่วันที่ 

 


16-18  สิงหาคม  2559  เวลา 08.30-16.40 น.


 


และให้สภากำหนดระยะเวลาให้กรรมการแปรญัตติ  


 


แปรญัตติให้แล้วเสร็จภายในกี่วัน
นายอนันต์  ชำนาญกิจ
กระผมนายอนันต์  ชำนาญกิจ  ส.อบต.หมู่ที่ 10  เสนอระยะเวลาให้กรรมการแปรญัตติ แปรญัตติให้แล้วเสร็จภายใน 5 วัน คือตั้งแต่วันที่  19  สิงหาคม ถึงวันที่ 23 สิงหาคม  2559  ครับ ผู้รับรอง นางจำเป็น  วุฒิศักดิ์  ส.อบต.หมู่ที่ 7  และ นายวิลาศ  พรหมวันรัตน์  ส.อบต. หมู่ที่ 9
ประธานสภา



มีสมาชิกท่านใดจะเสนอเป็นอย่างอื่นอีก
หรือไม่  หากไม่มีถือว่าที่ประชุมมีมติเห็นชอบให้กรรมการแปรญัตติ แปรญัตติให้แล้วเสร็จภายใน 5  วัน คือตั้งแต่วันที่  19  สิงหาคม ถึงวันที่ 23  สิงหาคม   2559  ครับ
ระเบียบวาระที่ 4


เรื่องอื่น ๆ
ประธานสภา
ต่อไปเป็นระเบียบวาระที่ 4  เรื่องอื่น ๆ มีสมาชิกท่านใด มีเรื่องอื่น ๆ  บ้าง เชิญครับ
นายก อบต.
เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน ขอขอบคุณสมาชิกสภาทุกท่านที่เห็นชอบรับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2560 ทุกท่าน และแจ้งเพิ่มเติมโครงการก่อสร้างประปาบ้านหนองมวง งบประมาณ 2 ล้านบาท ซึ่งเป็นงบที่ขอสนับสนุนจากกรมส่งเสริม ซึ่งจากการติดตามเรื่องจากสำนักงานท้องถิ่นจังหวัดคาดว่าจะได้รับการจัดสรรงบประมาณในโครงการที่แก้ไขปัญหาเรื่องน้ำ
-การแก้ไขปัญหาเรื่องน้ำของหมู่ที่ 4 ในการก่อสร้างหอถังประปาหมู่บ้าน  หมู่ที่ 4 โดยใช้บ่อบาดาลที่ดำเนินการโดยงบประชารัฐของหมู่บ้าน ได้ดำเนินการประมาณการราคาแล้วแต่ไม่สามารถดำเนินการได้เนื่องจากไม่มีโครงการรองรับในแผนพัฒนาสามปี 2560-2562
-ประชาสัมพันธ์เชิญชวนเข้าร่วมพิธีเปิดการแข่งขันกีฬาแก้วแสนเกมส์ ในวันที่ 18 สิงหาคม เวลา 08.30 น. โดยจัดการแข่งขันกรีฑา ในวันที่ 18-19 สิงหาคมนี้ ประธานในพิธีเปิด คือปลัด อบจ.นครศรีธรรมราช ปฏิบัติหน้าที่นายกอบจ.
-แจ้งผลการประเมิน LPA เป็นการประเมินประสิทธิภาพการปฏิบัติงานของท้องถิ่น ประจำปีงบประมาณ 2559 โดยการประเมินผลการปฏิบัติงาน 4 ด้าน คือ 1.ด้านการบริหารจัดการ 2.ด้านการบริหารงานบุคคลและกิจการสภา 3. ด้านการบริหารการเงินการคลัง และ 4.ด้านการจัดบริการสาธารณะ ผลการประเมิน อบต.แก้วแสน ได้รับคะแนนการประเมินอยู่ในอันดับที่ 17 จากอปท.187 แห่งของจังหวัดนครศรีธรรมราช โดยด้านที่ได้รับคะแนนสูงสุดคือด้านการบริหารงานบุคคลและกิจการสภา ได้คะแนน 93.33 เป็นอันดับ 3 ของจังหวัด โดยเฉพาะด้านกิจการสภา ไม่มีการแปรญัตติ ร่างข้อบัญญัติฯ จึงได้คะแนนไม่เต็ม 100 คะแนน ดังนั้นปีนี้ขอฝากกรรมการแปรญัตติได้ช่วยพิจารณาแปรญัตติด้วย
-การประเมินคุณธรรมและความโปร่งใสในการดำเนินงานของท้องถิ่น ซึ่งประเมินโดย ปปช. ม.ราชภัฎนครศรีธรรมราช และสำนักงานท้องถิ่นจังหวัด ผลการประเมินด้านการปลอดทุจริตในการปฏิบัติงาน อยู่ในอันดับที่ 6 ของจังหวัด อันดับที่ 1 อบต.เทพราช อันดับที่ 2 อบต.ทุ่งปรัง  อันดับที่ 3 อบต.เชียรใหญ่ อันดับที่ 4 อบต.เปลี่ยน อันดับที่ 5 อบต.สิชล และอันดับที่ 6 อบต.แก้วแสน
-สภาพการดำรงตำแหน่งของสมาชิกสภาท้องถิ่นและ ผู้บริหารท้องถิ่น ตามวาระการดำรงตำแหน่งจะครบวาระในวันที่ 19  ตุลาคม  2559 นี้ แต่สืบเนื่องจากการยึดอำนาจเมื่อวันที่ 22  พฤษภาคม 2557 และมีคำสั่ง คสช.ที่1/2557 ให้สมาชิกสภาท้องถิ่นและผู้บริหารท้องถิ่น ในกรณีที่ครบวาระให้ปฏิบัติหน้าที่ไปพลางก่อนจนกว่าจะมีคำสั่งเปลี่ยนแปลง และมีข้อยุติแล้วว่าการเลือกตั้งของท้องถิ่นจะเลือกตั้งหลังจากมีการเลือกตั้งสมาชิกรัฐสภาชุดใหม่ เพราะรัฐธรรมนูญที่ผ่านประชามติ มาตรา 249 ระบุไว้ว่ายังคงให้มีอปท.ตามความต้องการและการมีส่วนร่วมของประชาชน สรุปว่าเมื่อรัฐธรรมนูญมีผลบังคับใช้ต้องไปออกกฎหมายที่เกี่ยวข้องอีกรอบหนึ่งหลังวันที่ 7  สิงหาคม จะมีการร่างรัฐธรรมนูญใหม่ในประเด็นคำถามพ่วงว่า สว. 250 คนต้องมีสิทธิเลือกนายกรัฐมนตรีด้วย โดยต้องไปบัญญัติไว้ในรัฐธรรมนูญ ในขั้นตอนนี้ถึงทูลเกล้าถวายลงนามพระปรมาภิไทย ใช้เวลา 3 เดือน เมื่อมีรัฐธรรมนูญใหม่ สนช.ต้องไปร่างกม.ลูกอีก 10 ฉบับ แต่มีกม.ที่สำคัญ 4 ฉบับเกี่ยวกับการเลือกตั้ง สส. สว. ใช้เวลาประมาณ 8 เดือน(240วัน) เมื่อ กม.ลูกเสร็จจัดให้มีการเลือกตั้งสส.ภายใน 150 วัน และจัดตั้งรัฐบาล ใช้เวลาประมาณ 4 เดือน และออกกม.ที่เกี่ยวกับท้องถิ่น ซึ่งต้องรอรัฐบาลชุดใหม่ออกกม.จัดตั้งอปท.และกม.การเลือกตั้งของท้องถิ่นคาดไว้อย่างเร็วประมาณกลางปี 2561หรือปลายปี 2561
-การรับโอนประปา SML หมู่ที่ 9  ขณะนี้มิเตอร์ไฟฟ้าถูกตัดไปเป็นปัญหาเรื่องมิเตอร์เก่าซึ่งขอในนามคุณศรสิทธิ์ โกศล ช่วงหลังมีการค้างชำระค่าไฟฟ้าประมาณ 5 เดือน ซึ่งได้แจ้งหนังสือให้ไปชำระ 3 รอบแล้วแต่ขณะนี้ยังไม่มีการชำระ ประมาณ 13,000-บาท หากหักลบค่าประกันแล้วคงเหลือประมาณ 11,000.- บาท  ทำให้อบต.ไม่สามารถดำเนินการต่อได้เพราะต้องชำระค่าไฟค้างชำระก่อนและมีประเด็นเกิดการกล่าวอ้างว่ากรณีไม่ได้ไปชำระค่าไฟฟ้าเนื่องจากต้องเก็บเงินค่าน้ำประปาให้อบต.ซึ่ง อบต.ไม่ได้เกี่ยวข้องในเรื่องดังกล่าว ก็ขอชี้แจงให้สภาฯทราบครับ
ประธานสภา



มีสมาชิกท่านใด มีเรื่องอื่นๆอีกบ้างเชิญครับ
นายวิลาศ
พรหมวันรัตน์

เรียนท่านประธานสภาและสมาชิกสภาทุก





ท่านกระผมนายวิลาศ  พรหมวันรัตน์ ส.อบต.หมู่ที่ ๙ มีเรื่อง




สอบถามเกี่ยวกับการลาของสมาชิกสภา จะลาด้วยวาจาหรือลา




ทางโทรศัพท์โดยไม่มีการเขียนใบลา หรือลาฝากมากับสมาชิก




สภา  เพราะมีสมาชิกสภาขาดการประชุม 3 ครั้งแล้ว ขอถาม




ว่ามีความผิดหรือไม่ มีแนวปฏิบัติอย่างไรครับ
ประธานสภา
เดิมไม่ได้กำหนด ตกลง ไว้ชัดเจน อยากให้สมาชิกได้ใช้ดุลยพินิจที่เหมาะสม รวมทั้งการประชุมที่ไม่แล้วเสร็จ ลุกออกจากที่ประชุมกลับไปไม่บอกกล่าว ผมอยากให้สมาชิกได้ตระหนักในหน้าที่ตนเอง ว่าสมควรปฏิบัติอย่างไรครับ
ประธานสภาฯ
ไม่ทราบว่ามีสมาชิกท่านใด  มีเรื่องอื่น ๆ อีกหรือไม่ เชิญครับหาก สมาชิกไม่มีเรื่องอื่น ๆ แล้วผม ขอบคุณท่านสมาชิกสภาทุกท่านที่เข้าร่วมประชุมในวันนี้ และขอปิดการประชุมครับ

ปิดการประชุมเวลา   14.06  น.





ลงชื่อ................................................................... ผู้จดบันทึก





                  (นางแฉล้ม    ศิลปวิสุทธิ์)
    เลขานุการสภา  อบต.แก้วแสน
ความเห็นของคณะกรรมการตรวจรายงานการประชุม



ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยสามัญ  สมัยที่  3  ครั้ง  1  ประจำปี  2559  ในวันที่ 15  สิงหาคม 2559  



มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ






ลงชื่อ................................................. 
                                                              (นายประพาส     เทพี)





ประธานกรรมการตรวจรายงานการประชุม





ลงชื่อ................................................





          (นายศรสิทธิ์   โกศล)
                                                     กรรมการตรวจรายงานการประชุม





ลงชื่อ................................................





          (นายสมยศ    ธรฤทธิ์)




   เลขานุการคณะกรรมการตรวจรายงานการประชุม
-มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 3  ครั้งที่  1 ประจำปี   พ.ศ.2559  เมื่อวันที่  26  สิงหาคม   2559
        ลงชื่อ...................................................................ผู้ตรวจบันทึก
     (นายบุญนำ    บุญวรรณ)





  ประธานสภาองค์การบริหารส่วนตำบลแก้วแสน
   (แก้ไข)
ประธานสภา
คือเรื่องนี้ยังไม่ได้ตกลงเป็นฉันทามติไว้ว่าจะส่งใบลาไม่ส่งใบลาผม ท่านวิลาศก็เห็นอยู่แล้วช่วงก่อนจากนี้ บางคนก็ลาทางโทรศัพท์  บางคนก็ไม่ลา  แต่ผมไม่ค่อยเห็นใบลา วันนี้ยังไม่มีมติชัดเจนเรื่องลาอย่างไร  ถ้าท่านจะเอามติก็ต้องว่ากันใหม่นะครับ  ตรงนี้ประธานชี้ขาดไม่ได้ว่าจะเอาแบบไหน อย่างไร และที่ผ่านมายังไม่ถือปฏิบัติว่าจะลาแบบใบลาหรือไม่มีใบลาหรือบางคนออกก่อนหรือบางคนที่เป็นอยู่ประชุมยังไม่เสร็จกลับกันไปอย่างนั้น มันหลายประเด็น ผมนั่งดูอยู่แต่ผมไม่ค่อยพูดนะครับไม่ใช่เอาเป็นประเด็น ผมไม่อยากเอาเป็นประเด็นทั้งหมด บางคนนั่งประชุมอยู่ไม่ขออนุญาตอะไร ไปไหน อย่างไร ถามว่าอย่างนี้เรียบร้อยไหม สมบูรณ์ไหมที่ท่านประชุม ท่านนึกจะไปก็ไป  ท่านนึกจะอยู่ก็อยู่  แล้ววันนี้จะให้ผมทำอย่างไร  วันนี้ถึงท่านจะเอาอย่างไรก็เอามติที่ประชุมกันดีกว่านะครับ ลักษณะนิสัยผมไม่อยากใช้มาตรการอะไรอยู่แล้ว แต่ก็ขอความร่วมมือก็ไม่ใช่กับผมนะครับว่า ผมจะลุกไปไหน อย่างไร เมื่อไหร่ แต่ใช้ดุลยพินิจส่วนตัวว่า เรากำลังประชุมสภาฯ อยู่ๆ นึกจะลุกก็ลุก นึกจะเข้าก็เข้า นึกจะออกก็ออก  ผมว่ามันไม่ใช่เฉพาะลา แล้วหลายครั้ง หลายหนผมนั่งดูแต่ผมไม่พูด เพราะผมถือว่าหน้าที่ใครหน้าที่มัน  น่าจะรู้ตัวเองน่าจะรู้หน้าที่ตัวเอง แต่ละคนบอกว่าเวลาไปหาเสียงอย่างโน้น อย่างนี้ อย่างนั้น แต่พอเวลามาทำหน้าที่ไม่ค่อยทำหน้าที่นะครับ  อันนี้คุยกันหารือกัน ผมไม่ตัดสินใจคนเดียว ถ้าจะหารืออย่างไรก็ว่าไปหลังจากนี้เป็นต้นไป แต่กฎอย่างนี้ผมไม่ยืนยันว่าอะไรคือบรรทัดฐานครับคุณวิลาศ ไม่ทราบว่ามีสมาชิกท่านใด  มีเรื่องอื่น ๆ อีกหรือไม่ เชิญครับหาก สมาชิกไม่มีเรื่องอื่น ๆ แล้วผม ขอบคุณท่านสมาชิกสภาทุกท่านที่เข้าร่วมประชุมในวันนี้ และขอปิดการประชุมครับ

ปิดการประชุมเวลา   14.06  น.





ลงชื่อ................................................................... ผู้จดบันทึก





                  (นางแฉล้ม    ศิลปวิสุทธิ์)
    เลขานุการสภา  อบต.แก้วแสน
ความเห็นของคณะกรรมการตรวจรายงานการประชุม



ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยสามัญ  สมัยที่  3  ครั้ง  1  ประจำปี  2559  ในวันที่ 15  สิงหาคม 2559  



มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ






ลงชื่อ................................................. 
                                                              (นายประพาส     เทพี)





ประธานกรรมการตรวจรายงานการประชุม





ลงชื่อ................................................





          (นายศรสิทธิ์   โกศล)
                                                     กรรมการตรวจรายงานการประชุม





ลงชื่อ................................................





          (นายสมยศ    ธรฤทธิ์)




   เลขานุการคณะกรรมการตรวจรายงานการประชุม
-มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 2  ครั้งที่  1 ประจำปี   พ.ศ.2559  เมื่อวันที่  26  สิงหาคม   2559
        ลงชื่อ...................................................................ผู้ตรวจบันทึก
     (นายบุญนำ    บุญวรรณ)





  ประธานสภาองค์การบริหารส่วนตำบลแก้วแสน
